ผมรับประทาน Dixocillin 500mg สามเวลา เป็นเวลา 7 วัน พอดีมีแผลเย็บ เข้าใจว่าเป็นยาประเภท เพนิซิลิน ที่ฆ่าพวกเชื้อซิฟิลิสได้ แล้วไปตรวจซิฟิลิสมาด้วยวิธี Treponemal CMIA/ECLIA ผลเป็นลบ ลืมบอกคุณว่าทานยาตัวนี้ก่อนการตรวจประมาณเดือนกว่า แต่ระยะเวลาเสี่ยงก่อนการตรวจสามเดือนกว่า อยากทราบว่าการทานยาตัวนี้มีผลทำให้หาเชื้อไม่เจอ จนตรวจไม่พบไหมครับ ต้องไปตรวจใหม่ไหม ขอบมากครับ
สวัสดีค่ะ การรับประทานยาฆ่าเชื้อตัวดังกล่าวมา เพื่อฆ่าเชื้อบริเวณผิวหนังหรือตามข้อบ่งชี้ที่แพทย์สั่งนั้น แทบจะไม่มีผลอะไรกับระบบภูมิคุ้มกันในร่างกาย จึงไม่น่าส่งผลต่อการตรวจเพื่อดูภาวะซิฟิลิซแต่อย่างใดค่ะ และยาตัวนี้ก็ไม่ได้เป็นตัวที่ไว้ใช้รักษาโรคซิฟิลิซค่ะ คือถ้ามีเชื้ออยู่ ยาตัวนี้จะไม่ทำให้เชื้อหายไปแนะนำปรึกษากับแพทย์ที่ดูแลโดยตรงอีกครั้ง อาจตรวจยืนยันอีกครั้งถ้าไม่สบายใจ แต่เบื้องต้นนี้คิดว่าไม่น่าจะมีผลต่อกันค่ะ